دەسوەڵێوزوو ژەنە هەقسانا بە ئەرەیاوناێوە ئاماژەش پانەیە کەرڎەن، کە دژوو گۊشەگیری سەروو ڕابەروو گەلوو کوردی عەبدوڵڵا ئۊجالانی و هجوومەکاو دەوڵەتوو تورکی پەی سەروو هەرێمەکاو پارێزنای مێدیای چنڎین شارانە چالاکییشا کەرد.
ئەرەیاوناکەی پێسە باسوو چالاکییەکاش کەرڎەن:
"٢٩ تەمووزی مەنتێقەو سەلچوکلوو کۊنیای یەکینەکێما (هەرمانگە) مەعمەلوو بۊیاخوو کەسێوە فاشیستی بە نامۍ (س. ئا)ی مەهەپەییشا ئاویر وەرڎانە و زەرەێوە گەورە وەروو هەرمانگەکەی کەوت.
٢٧ تەمووزی گەڕەکەو ئاچاککایاو مەنتێقەو سۊکەی ئایدنی یەکینەکێما یەرۍ خاڵۍ جیاجیێنە خەتەکاو گازی سروشتییشا جادە سەرەکییەکانە ئاویر وەرڎێنە.
٣٠ تەمووزی مەنتێقەو ماناڤغاتوو ئانتالیاینە، یەکینەکێما هەرمانگێوە و یەرۍ سەیارۍ فاشیستەکاشا ئاویر وەرڎێنە.
٣٠ تەمووزی گەڕەکەو یەشیلکەنتوو ئیستەنبوڵی بە مەبەستوو شەرمەزارکەرڎەی گۊشەگیری و ئاویروەرڎاینەی جودی دروشمۍ سەروو دیوارەکاوە نویسیۍ".
س.ز
